5.1. Megmunkáló központok

A megmunkáló központok többféle forgácsolási móddal egy felfogásban munkálják meg a darabot. Így például egy gépen (esztergaközpont) elvégezhető az esztergálás, fúrás, dörzsölés, menetmarás, horonymarás, fogazás művelete. Más gépek a vízszintes fúró-marógép alapelvén elvégzik az összes fúrási és marási feladatokat. Az egy felfogásban való megmunkálás növeli a pontosságot és csökkenti a mellékidőket. A megmunkáló központok alkalmazása gazdaságos, számuk az utóbbi időben rohamosan nő [ 6] .

Az esztergaszerű megmunkáló központok vagy esztergaközpontok ferdeágyas csúcsesztergákhoz, vagy revolveresztergák- hoz hasonlóak, amelyeket gyakran automatikusan működő szerszámtárakkal szerelnek fel. A tengelyirányra merőleges fúrási, marási feladatokat (pl. ékhorony marás) az ágyra felszerelt maró- és fúrófejek végzik el, amelyek munkáját ugyanúgy mint az esztergálási munkákat a vezérlőmű irányítja.

36. ábra Megmunkáló központ

Többszános szerszámtartó esetében, amíg az egyik szán a megmunkálást, a másik a szerszámváltást végzi. A nem dolgozó szán a váltott szerszámmal megközelíti a munkadarabot és szinte mellékidő veszteség nélkül azonnal megkezdheti munkáját, amint az előző műveletelem befejeződött.

A fúrási és marási munkákat végző megmunkáló központ, mint említettük, a vízszintes fúró-marómű alapelvén épül fel. A munkadarabot, a tér bármely irányába mozgó, rendszerint forgó, osztási műveletekre is alkalmas asztalra fogják fel [ 6] .