8. CNC gépek karbantartása

8.1. Üzembe helyezés

A gép telepítése meghatározhatja a hibalehetőségeket. A gyártók a gépkönyvben megadják a géptelepítés adatait, rajzát, ezt fontos betartani. A gép működése, jótállási feltételek, szervizköltségek és azok gyakorisága múlik ezen. Rengeteg szempontot kell figyelembe venni, a gép környezetének vizsgálatától az alapozásig. Biztosítani kell a rezgésmentességet, gondoskodni kell a megfelelő rögzítésről is. Ellenőrizni a villamos teljesítményt, vezetékek állapotát, földelést és jegyzőkönyvben kell rögzíteni. Gondoskodni kell a levegő páratartalmának, hőmérsékletének, tisztaságának és cseréjének lehetőségeiről. Elhelyezéskor körültekintően kell eljárni a gép kiszolgálásának biztosítása miatt a dolgozó, vagy robotok, illetve anyagellátás, szállítás, ellenőrzés, vagy akár a későbbi bővítési elképzelések véget.

Pontossági beállítás a vízszintbe állítás. Mérési helye és módja a gépkönyv szerint. Általánosságban: eszköze a vízszintmérő , beállítási értéke 0,02/1000 mm. A mérés kiterjed statikus (álló és közép) és dinamikus (mozgó és szélső) helyzetben. Iránya hossz és kereszt irányú.

Az üzembe helyezést végeztessük a gyártóval, vagy annak megbízottjával. Telepítésnél a gép szokott lenni a fő szempont, és a már meglevő környezetre történő hatásokkal nem szoktak törődni. A CNC gép intenzív hűtőfolyadék használata, zajhatásai, az emberre ható fertőzésveszély az új típusú hűtő-kenőanyagok miatt mind hatással lehet a gép költségeire.

Próbaüzemet végezzünk. Forgó és alternáló mozgások alacsony sebességen, a terhelés fokozatosan növekvő. Ellenőrizni 75-100 óra után kell a szerszámgép pontossági adatait. Célszerű a gép üzembe helyezése alkalmával tesztprogramot futtatni, ezzel ellenőrizni a szerszámgép működését, a vezérlés megbízhatóságát. Lehetőleg a saját programunkkal próbáljuk ki, és vegyük át a gépet.