7.4. Technológiai információk

Előtolás. Az F (feed) címkóddal lehet az előtolás értékét megadni (lásd 52. oldal). Esztergálásnál általában mm/körülfordulás-ban adják meg az előtolást, tehát például az F0.4 körülfordulásonként 0,4mm-es előtolást határoz meg. Maráskor legtöbbször mm/perc-ben történik a megadás, tehát például az F300 egy 300mm/perc-es előtolásnak felel meg. Az előtolás mértékegységei között a G94 illetve a G95 útfeltétellel lehet választani [ 16] .

Szerszám. A szeszámokat a T (tools) címkóddal lehet kiválasztani (pl. T01). T címre általában 2 jegyű szám írható be, de ez gépfüggő. Ez a számjegy: a kiválasztott szerszámot ( revolverfej esetén a pozíciót ) határozza meg. T címre írt érték öröklődik, csak átírással változtatjuk meg. A T-re írt számjegy megváltozása esetén a gép a műszaki leírásban rögzített módon szerszámváltást hajt végre, illetve szerszámot keres. M6-ra beváltja a szerszámot. (Ennek módját a szerszámgép gépkönyve ismerteti ).

- H címen hosszkorrekciók behívása az alábbi módon történik:
  A vezérlő kiszámítja az új korábbi hosszkorrekció értékek különbségét, majd ezzel az értékkel módosítja a pillanatnyi helyzetként nyilvántartott koordinátaértéket. Tényleges elmozdulás az új korrekcióérték lehívásakor nem történik, de a következő pozícionáláskor a vezérlő az új értékből kiindulva számítja ki a programozott végpontig megteendő utat. G43 paranccsal az adott H értéken levő korrekciót veszi figyelembe.

  D címen a szerszám átmérőjét adjuk meg, melyet a vezérlő G41/42 parancsok esetén vesz figyelembe [ 10] .

Szerszámcsere. M6-os kódra a vezérlő szerszámcserét hajt végre, ha előtte T címen szerszámkiválasztás történt. A főorsóban levőt kiveszi és az előválasztottat helyezi be. Végrehajtása gépfüggő, a gyártó határozza meg.

Szerszámcsere

Fordulatszám. Az S címkód az angol "spindle speed function" kifejezésből származik. Az S szó (pl. S2500) informálja a vezérlést a beállítandó fordulatszámról, tehát a példában a fordulatszámot 2500* 1/perc-ben határoztuk meg. Esztergálásnál a G96 útfeltétellel állandó forgácsoló-sebességre lehet válltani [ 14.] . A G96 S200 sorral 200m/perc-es állandó forgácsolósebességet lehet meghatározni. A G97 megadásával a fordulatszám ismét visszaáll az eredeti 1/perc-es mértékegységre (pl. Sinumeric 810T).

Fokozatmentes egyenáramú főhajtás esetén a főorsó fordulatszáma az alábbi módon szabályozható: S címen ekkor a fordulatszám tényleges értékeit kell megadni. S címre írt 4 jegyű szám alsó és felső korlátját a konkrét szerszámgép tulajdonságai határozzák meg ( lásd a szerszámgép gépkönyvét ).