5. A számvezérlésű gépek elvi működése

A következőkben tekintsük át a számvezérlésű gépek egyes jellemző típusainak általános felépítését. Számvezérlésű gépről beszélünk, nem leszűkítve a kört csak a szerszámgépekre.

Az ipari gyakorlatban ugyanis igen sok üzemben használnak NC vagy CNC vezérlésű lángvágó, lézersugaras kivágó, élhajlító és mechanikus lemezdaraboló gépeket, amelyeknek programozása, szerkezeti felépítése - természetesen a speciális konstrukciós megoldásoktól eltekintve - elvileg hasonló a forgácsoló szerszámgépek felépítéséhez. Az eddig ismertetett általános alapfogalmak segítséget nyújtanak az egyes konkrét gépek programozásához, szerkezeti felépítéséhez, azonban a teljes megismerés sohasem nélkülözheti a rendelkezésre álló gépkönyvek, a speciális, gépre orientált programozási segédletek tanulmányozását. A fentiek előrebocsátásával tekintsük át a főbb típusokat!

Lézeres kivágó és Élhajlító

A számvezérlésű gépek, már külső megjelenési formájukban is eltérnek a hagyományos kézi működtetésű gépektől. Az automatikus működés következtében nincsenek, vagy nem a megszokott helyen találhatók a kézi vezérlőelemek. A szerszámváltások, a szánmozgások viszonylag nagy dinamikus erőhatásokkal mennek végbe, ezért a gép robosztus, merev felépítésű. Ezekről már beszéltem a 3.2 fejezetben. A revolverfejes szerszámtartóknál fellépő erőhatások miatt előtérbe kerülnek a prizmás vezetékek helyett a lapos vezetékek. Ezek a jobb forgácselvezetés érdekében ferde vagy függőleges elrendezésűek. Vezetékeik a veszélyes stick-slip hatás elkerülése érdekében gyakran teflon bevonatúak, vagy előfeszített gördülővezetékek. Orsói többnyire golyósorsók. Jellemző a számvezérlésű gépekre a gépet beborító burkolat. A hagyományos gépek nóniusza helyett közvetett vagy közvetlen útmérőelemekkel vannak felszerelve az NC gépek.

Esztergagép Nibbelőgép

A baloldali ábrán egy négytengelyes esztergagépet, a jobboldalin pedig nibbelőgépet láthatunk.

Több megmunkálási módot végző gép is összevonható: ezek a megmunkáló központok.