4.2. A CNC-megmunkálás megismerésének feltételei

Ha valaki CNC-gépen akar dolgozni, alapfeltétele, hogy ismerje a hagyományos működtetésű megmunkálási módot. Meg tudja határozni az alapvető technológiai adatokat, ismerje a gép működését.

A hagyományos megmunkálás technológiai ismeretei fokozatosan bővíthetők, amíg a gyakorlat segítségével eljutunk a CNC-programozás és a gép kezelésének biztos megismeréséig.

A munkavégzés minősége is változik, magasabb műszaki színvonalat képviselő munkaeszköz, a CNC-gép fejlődése további ismeretbővítést igényel.

A CNC-technika segítségével az alkatrész meghatározott műveleti sorrendben készül, de ha az első alkatrész már elkészült, akkor a sorozat többi darabja már az egyszer kipróbált program futtatás ával automatikusan készül el.

Az első alkatrész elkészítése előtt:

1. Meg kell írni a programot.

2. A szerszámok helyzetét be kell mérni.

3. A nyersdarabot be kell fogni.

4. A programot be kell juttatni a vezérlő berendezésbe (CNC).

5. A programot először a gép működése nélkül ellenőrizni kell a vezérlőberendezésen belül.

6. El kell készíteni az alkatrészt.

Ezek részben programozói, részben gépkezelői feladatok, mint hogy azonban ismerni kell egymás tevékenységét is, ezért beszélünk CNC-megmunkálás i ismeretekről, amelyekre a szakmunkásnak, technológusnak, művezetőnek, üzemmérnöknek egyaránt szüksége van.

A CNC-technika megismerésének személyi feltételei:

- matematikai alapismeretek,

- logikus gondolkodás,

- koncentrálási képesség,

- legyen kedve ahhoz, hogy az elkészült programot a legjobb (optimális) formáig javítsa, módosítsa,

- felelősségérzet,

- pontosság, alaposság.

A CNC-szerszámgép általában négyszer drágább az azonos nagyságú hagyományos szerszámgépnél, ezért az üzembeállítás, majd az üzemeltetés során sokkal nagyobb figyelemmel kell foglalkozni vele. A gyártás során nagyobbak a berendezés iránti követelmények, így természetesen a gépet működtető CNC-szakemberek iránt is. Az ábra bemutatja ezeknek a gépeknek a gazdaságosságát és alkalmazhatóságát.

A CNC-szerszámgépek gazdaságos alkalmazási területe

A CNC-vezérlőberendezések messzemenően figyelembe veszik a forgácsoló szakmában elterjedt jelöléseket, műveleteket, szakmai fogásokat. Ez is megkönnyíti az új technikával való ismerkedést [ 10] .